Diari Oficial de la Generalitat Valenciana


Sumari del DOGV 10687, del 24-12-2024 (2024/13697)

RESOLUCIÓ de 12 de desembre de 2024, de la Presidència de la Generalitat, per la qual es convoquen subvencions destinades a donar suport a la realització d’inversions en municipis de muntanya, en risc de despoblament, que complisquen els requisits de l’article 15 de la Llei 5/2023, de 13 d’abril, integral de mesures contra el despoblament i per l’equitat territorial en la Comunitat Valenciana.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   10520

Data del DOGV
:   24-12-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/13679

CVE
:   DDHY-U-0685-24544

Data del document
:   12-12-2024

Organisme emissor
:   Presidència de la Generalitat

Tipus de document
:   Resolució

Anàlisi jurídica

 Descriptors 

:   * desforestació
    * administració local
    * ajuda pública
    * ordenació forestal
    * legislació forestal

Mitjançant el Decret 24/2024, de 17 de setembre, del president de la Generalitat, es van aprovar les bases reguladores de les subvencions destinades a donar suport a la realització d’inversions en municipis de muntanya, en risc de despoblament,  que complisquen els requisits de l’article 15 de la Llei 5/2023, de 13 d’abril, integral de mesures contra el despoblament i per l’equitat territorial a la Comunitat Valenciana.

En virtut del que s’ha exposat, i de conformitat amb l’article 160.4.b de la Llei 1/2015, de 6 de febrer, de la Generalitat, d’hisenda pública, del sector públic instrumental i de subvencions, i la Resolució de 8 de novembre de 2023, del president de la Generalitat, per la qual delega determinades atribucions en diferents òrgans de la Presidència,

RESOLC

*Primer. Objecte*

Es convoquen, per a l’exercici 2025, subvencions destinades a donar suport a la realització d’inversions en municipis de muntanya, en risc de despoblament, que complisquen els requisits de l’article 15 de la Llei 5/2023, de 13 d’abril, integral de mesures contra el despoblament i per l’equitat territorial en la Comunitat Valenciana.

La present convocatòria es regula pel Decret 24/2024, de 17 de setembre, del president de la Generalitat, pel qual s’aproven les bases reguladores de les subvencions destinades a donar suport a la realització d’inversions en municipis de muntanya en risc de despoblament, que complisquen els requisits de l’article 15 de la Llei 5/2023, de 13 d’abril, integral de mesures contra el despoblament i per l’equitat territorial en la Comunitat Valenciana (d’ara en avant, el Decret 24/2024).

*Segon. Condicions de concessió de les ajudes*

1. La concessió de les subvencions arreplegades en esta resolució es tramitarà pel procediment de concurrència competitiva, d’acord amb el que s’establix en l’article 164 de la Llei 1/2015, de 6 de febrer, de la Generalitat, d’hisenda pública, del sector públic instrumental i de subvencions (d’ara en avant LHPSPIS) .

2. Les entitats beneficiàries d’estes subvencions estaran subjectes a les obligacions derivades del contingut de les seues bases reguladores de, de la resolució de concessió de les subvencions i, en general, de les normes vigents que hi siguen aplicables. En tot cas, són obligacions de les entitats beneficiàries les que s’establixen en l’article 14 de la Llei 38/2003, de 17 de novembre, general de subvencions (en avant LGS).

*Tercer. Finançament de les ajudes*

1.   La present convocatòria de subvencions es realitza pel procediment de tramitació anticipada d’expedients de gasto, previst en els articles 41 i 167 de l’LHPSPIS.

2. L’import màxim previst per a l’exercici 2025 per a finançar estes actuacions ascendix a 550.000 €, amb càrrec al capítol VII, línia de subvenció S0181 del subprograma G01050403125.B00, Ajudes Inversions en Municipis de Muntanya, i la seua concessió està condicionada al fet que hi haja crèdit adequat i suficient en el pressupost de la Generalitat vigent en 2025.

3. Una vegada s’inicie l’exercici 2025, per resolució de la persona titular de la Direcció General d’Administració Local es donarà publicitat a l’import global màxim destinat a la concessió de les ajudes previstes en la present convocatòria.

Així mateix, per resolució de la persona titular de la Direcció General d’Administració Local, es donarà publicitat a l’import del crèdit disponible en esta línia pressupostària per a la concessió de les ajudes previstes en la present convocatòria, a conseqüència d’una generació, ampliació o modificació pressupostària, o per haver-se reconegut o liquidat obligacions derivades de convocatòries anteriors per import inferior a la subvenció concedida, sempre que es tracte de convocatòries amb càrrec als mateixos crèdits pressupostaris, o a aquells la transferència dels quals puga ser acordada per l’òrgan competent respectiu.

En este supòsit, l’assignació d’estos crèdits objecte d’ampliació no requerirà una nova convocatòria i es realitzarà d’acord amb els mateixos criteris de valoració i procediment d’assignació arreplegats en la present convocatòria.

L’efectivitat de la quantia addicional queda condicionada a la declaració de disponibilitat del crèdit a conseqüència de les circumstàncies assenyalades abans i, si és el cas, a l’aprovació prèvia de la modificació pressupostària procedent, en un moment anterior a la resolució de les subvencions.

*Quart. Entitats beneficiàries*

1. Podran ser beneficiaris de les subvencions objecte d’esta convocatòria, d’acord amb la base reguladora tercera del Decret 24/2024, els municipis de muntanya en risc de despoblament en l’àmbit de la Comunitat Valenciana, que complisquen els requisits de l’article 15 de la Llei 5/2023, de 13 d’abril, que disposen de terreny forestal en el seu terme municipal i realitzen les activitats objecte d’estes subvencions en terrenys de la seua propietat, quan no estiguen gestionats per la Generalitat, o en terrenys particulars en els quals s’haja firmat un acord segons l’article 49.bis.3 de la Llei 3/1993, de 9 de desembre, forestal de la Comunitat Valenciana.

2. No podran obtindre la condició de beneficiàries de les subvencions regulades en el Decret 24/2024 les entitats en les quals concórrega alguna de les circumstàncies que establix l’article 13.2 de l’LGS i els articles 18 i concordants del Reglament de l’LGS, aprovat pel Reial decret 887/2006, de 21 de juliol (en avant RLGS).

3. Les entitats beneficiàries d’estes subvencions hauran de complir les obligacions establides en la base reguladora tretzena del Decret 24/2024, i en esta convocatòria.

Especialment, hauran de tindre autorització de la conselleria competent en matèria forestal, expressa o continguda en un instrument tècnic de gestió forestal vigent.

4. Les sol·licituds dels municipis que, tot i complir amb els requisits de l’apartat anterior, hagen sigut beneficiaris de les subvencions regulades en l’esmentat decret en les dos convocatòries anteriors a la convocatòria corrent, només es valoraran, de conformitat amb els criteris objectius d’atorgament de la subvenció previstos en les dites bases, si hi ha crèdit sobrant.

*Quint Actuacions subvencionables*

Dins del marc establit en la base reguladora segona del Decret 24/2024, seran actuacions subvencionables:

a) Inversions en la gestió forestal sostenible.

b) Adquisició d’equipament inventariable per a la millora i el manteniment dels terrenys forestals i prevenció d’incendis forestals segons la interfície urbana forestal dels municipis, annex XI del Decret legislatiu 1/2021, de 18 de juny, del Consell, d’aprovació del text refós de la Llei, de la Comunitat Valenciana, a través d’una gestió forestal sostenible.

c) Realització d’infraestructures concordes amb l’hàbitat i amb la gestió forestal sostenible.

No seran subvencionables els gastos de manteniment relacionats amb l’adquisició d’elements merament decoratius o estètics, així com el processament d’arbres caiguts i l’arreplega, l’extracció i l’apilament de residus forestals.

Les activitats indicades es podran realitzar en superfícies forestals de titularitat municipal, no gestionades per la Generalitat o, si és el cas, en les de titularitat privada amb les quals l’ajuntament acorde l’instrument de col·laboració oportú.

*Sext Quantia màxima de la subvenció per cada entitat beneficiària*

1. La quantia màxima de la subvenció, corresponent a l’exercici 2025 per a cada entitat que resulte beneficiària, s’establix en vint mil euros (20.000,00 €), IVA inclòs.

2. La quantia de la subvenció en cap cas podrà superar la quantitat que s’haja sol·licitat, ni la que correspon al cost d’execució del projecte i de les activitats objecte del projecte presentat juntament amb la sol·licitud.

Sèptim. Sol·licitud, terminis i tramitació

1. Les sol·licituds per a l’obtenció d’estes subvencions es presentaran de manera telemàtica a través de la seu electrònica de la Generalitat accedint l’enllaç següent:

<https://sede.gva.es/va/inicio/procedimientos?id_proc=G97706>

Per a poder tramitar la sol·licitud telemàticament, s’ha de disposar d’algun dels sistemes de firma electrònica que s’admeten en la seu electrònica de la Generalitat.

2. El termini per a presentar sol·licituds serà d’un mes a comptar de l’endemà de publicar-se esta convocatòria en el *Diari Oficial de la Generalitat Valenciana*.

3. La sol·licitud ha d’arreplegar el consentiment o l’oposició perquè l’òrgan instructor puga comprovar o arreplegar d’altres òrgans, administratius o proveïdors d’informació, per mitjans electrònics, la informació sobre el compliment de les obligacions tributàries i amb la Seguretat Social, segons el que disposa l’article 22.4 de l’RLGS, o sobre altres circumstàncies de les entitats sol·licitants o de les sol·licituds que, d’acord amb la convocatòria i amb la normativa aplicable, siguen pertinents per a la instrucció del procediment. En cas d’oposició, l’entitat sol·licitant haurà d’aportar els certificats corresponents.

4. La presentació de la sol·licitud portarà implícita l’acceptació de les bases reguladores, inclòs el que es disposa en esta convocatòria.

*Octau. Documentació i informació que s’ha d’aportar per cada sol·licitud*

1. Cada entitat sol·licitant presentarà una única sol·licitud a la qual haurà d’acompanyar, a més de la documentació requerida en la base sèptima del Decret 24/2024, la següent:

a) Compromís, degudament firmat per la persona titular de l’alcaldia, de realització d’alguna de les actuacions previstes en la base reguladora segona del Decret 24/2024, en el termini previst en la resolució de concessió i en l’apartat dotzé d’esta resolució com a límit per a justificar la subvenció.

b) Un document acreditatiu de posseir les autoritzacions preceptives de l’autoritat competent en matèria de gestió forestal per a l’activitat que es pretén realitzar, quan per a la seua realització siguen exigides per la normativa vigent.

c) Projecte o memòria tècnica detallada de les actuacions que es pretenen realitzar, d’acord amb la sol·licitud presentada i amb el pressupost corresponent.

d) En el cas que el compte bancari de l’entitat beneficiària no estiga donat d’alta en la Generalitat o se n’hagen de modificar les dades, s’ha de fer el tràmit previst en l’article 5 de l’Orde 2/2022, de la Conselleria d’Hisenda i Model Econòmic, per la qual es regulen les actuacions o els tràmits d’alta, modificació i baixa de les dades personals identificatives i bancàries de les persones físiques i jurídiques que es relacionen econòmicament amb la Generalitat (DOGV 9324, 25.04.2022), per a la qual cosa cal accedir a l’enllaç següent:

<https://www.gva.es/va/inicio/procedimientos?id_proc=22833>

*Nové. Criteris de valoració de les sol·licituds*

1. D’acord amb el que preveu la base sèptima del Decret 24/2024, per a determinar la valoració de les actuacions subvencionables, s’aplicaran els criteris i barems d’avaluació i de puntuació següents, fins a un màxim de 105 punts, de conformitat amb l’escala següent:

a) Nombre d’hectàrees de terreny forestal arbrat en el terme municipal de gestió directa municipal i, si és el cas, en els terrenys de titularitat privada amb els quals l’ajuntament haja acordat l’instrument de col·laboració oportú. Es valorarà amb 10 punts per cada 50 hectàrees, fins a un màxim de 40 punts.

b) Quilòmetres de pistes i de sendes incloses en el Registre públic de senderes de la Comunitat Valenciana que hi ha en el terme municipal. Es valoraran d’acord amb l’escala següent:

Entre 5 i 10 quilòmetres: 10 punts.

Més de 10 i fins a 25 quilòmetres: 20 punts.

Més de 25 quilòmetres: 25 punts.

c) Renda per càpita bruta del municipi, d’acord amb les dades oficials publicades per l’INE, segons l’escala següent:

Menys de 16.000 €: 30 punts.

Entre 16.000 € i 18.000 €: 20 punts.

Entre 18.000,01 € i 24.000 €: 15 punts.

Més de 24.000 €: 5 punts.

d) Inclusió en els plecs de contractació aprovats dins de l’últim any natural a la publicació de la convocatòria aprovada de conformitat amb les presents bases reguladores, de les clàusules de responsabilitat social en la forma que preveu el Decret 118/2022: 10 punts.

Esta acreditació, i el criteri de prioritat resultant, no s’aplicarà als municipis de menys de 500 habitants.

*Dècim. Òrgans competents per a la instrucció i la resolució del procediment*

1. L’òrgan encarregat de l’ordenació i la instrucció del procediment serà la Direcció General d’Administració Local, que d’ofici, acordarà totes les actuacions necessàries per a la determinació, el coneixement i la comprovació de les dades en virtut de les quals ha de pronunciar-se la resolució.

2. D’acord amb el que s’estipula en la base reguladora octava del Decret 24/2024, la persona titular de la Direcció General d’Administració Local té delegada la facultat de dictar la resolució de concessió de les subvencions, a la vista de la proposta motivada de resolució formulada per la comissió de valoració.

*Onzé. Procediment de concessió i resolució*

1. D’acord amb la base reguladora sexta del Decret 24/2024, es constituirà una comissió de valoració per a l’examen i valoració de les sol·licituds de subvenció.

2. Finalitzat el termini de presentació de sol·licituds, la comissió de valoració examinarà les sol·licituds presentades, les avaluarà d’acord amb els criteris de valoració previstos en la base reguladora sèptima del Decret 24/2024, estendrà acta i elevarà, a l’òrgan competent per a resoldre, una proposta motivada de resolució que contindrà una relació de les entitats sol·licitants a les quals es proposa la concessió de la subvenció i la seua quantia, així com aquelles sol·licituds que es proposa desestimar amb les seues respectives causes de desestimació.

3. Així mateix, la resolució de concessió indicarà les sol·licituds que hagen de ser denegades, així com les causes de denegació d’estes.

4. El termini màxim per a tramitar, resoldre i notificar les resolucions de concessió serà de tres mesos a comptar de la data de publicació de la present convocatòria.

La resolució tindrà els efectes i el contingut que preveuen l’article 25 de l’LGS, i es publicarà en la Base de dades nacional de subvencions i en el *Diari Oficial de la Generalitat Valenciana*.

5. Les resolucions de l’òrgan concedent esgoten la via administrativa i es podrà interposar, contra estes, un recurs contenciós administratiu en el termini de dos mesos, a comptar de l’endemà de la publicació, davant de la Sala Contenciosa Administrativa del Tribunal Superior de Justícia de la Comunitat Valenciana, d’acord amb el que s’establix en els articles 10 i 46.1 de la Llei 29/1998, de 13 de juliol, reguladora de la jurisdicció contenciosa administrativa o, potestativament, un recurs de reposició davant del mateix òrgan que les haja dictades, en el termini d’un mes, d’acord amb el que es disposa en els articles 123 i 124 de la Llei 39/2015, d’1 d’octubre, del procediment administratiu comú de les administracions públiques; tot això, sense que es puguen simultaniejar els dos recursos i sense perjuí que es puga presentar qualsevol altre recurs que s’estime pertinent.

*Dotzé. Justificació i procediment de pagament*

1. La justificació de la subvenció anirà dirigida a la direcció general amb competències en matèria de despoblament i s'efectuarà, com a màxim, el primer dia hàbil de la primera quinzena del mes de novembre de l'exercici 2025.

2. A este efecte, es presentaran els documents justificatius previstos en la base reguladora dotzena del Decret 24/2024.

Tota esta documentació s’entregarà certificada per la secretaria municipal i amb el vistiplau de l’alcaldia.

L’import que s’ha de justificar serà el 100 % de l’import del projecte presentat en el moment de la sol·licitud, encara que l’import del projecte supere, si és el cas, l’import de l’ajuda concedida. Si la quantitat justificada fora menor que la concedida, es procedirà a reduir la quantitat concedida de manera directament proporcional.

3. El pagament de les subvencions concedides a les entitats interessades es realitzarà de conformitat amb el que s’establix per la llei de pressupostos de la Generalitat corresponent a l’exercici 2025, en relació amb el que es preveu en els articles 164 i següents de l’LHPSPIS, amb rendició prèvia del compte justificatiu simplificat a què es referix la base reguladora dotzena del Decret 24/2024.

4. Les transferències de les subvencions concedides es realitzaran en un únic pagament, una vegada comprovats i aprovats els justificants presentats.

5. La no presentació de la justificació del gasto en el termini fixat donarà lloc a la pèrdua de la subvenció.

*Tretzé. Eficàcia*

Esta resolució produirà efectes l’endemà de publicar-se en el *Diari Oficial de la Generalitat Valenciana*.

Contra la present resolució, que posa fi a la via administrativa, es podran interposar els recursos següents:

a) Potestativament, un recurs de reposició davant de l’òrgan que ha dictat l’acte, en el termini d’un mes a comptar de l’endemà de publicar-se esta resolució, d’acord amb el que s’establix en els articles 112, 123 i 124 de la Llei 39/2015, d’1 d’octubre, del procediment administratiu comú de les administracions públiques, tenint en compte que no és possible simultaniejar el recurs contenciós administratiu i el potestatiu de reposició.

b) Directament, un recurs contenciós administratiu, davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptats des de l’endemà de la publicació d’esta resolució, de conformitat amb el que s’establix en els articles 10.1.a i 46.1 de la Llei 29/1998, de 13 de juliol, reguladora de la jurisdicció contenciosa administrativa.

Tot això, sense perjuí que la persona interessada utilitze qualsevol altra via que considere oportuna.

  

València, 12 de desembre de 2024

(p. d. R de 08.11.2023, del president de la Generalitat; DOGV 9723, 13.11.2023)

Cayetano García Ramírez

Secretari Autonòmic de Presidència